เพื่อไทยซัดคำสั่งคสช.ละเมิดสิทธิฯ ชี้ใกล้ ลต.ควรรับฟังความเห็นต่าง
พรรคเพื่อไทย ออกแถลงการณ์ ซัดคำสั่ง คสช. ละเมิดสิทธิมนุษยชน พร้อมจี้ให้คืนสิทธิเสรีภาพให้แก่ประชาชนโดยเร็ว ชี้ใกล้เลือกตั้งควรรับฟังความเห็นต่าง ให้การเลือกตั้งตามโรดแม็ปที่จะเกิดขึ้นเป็นการเลือกตั้งโดยเสรี เป็นธรรม และได้รับการยอมรับจากนานาชาติ,เมื่อวันที่ 9 ส.ค.61 ผู้สื่อข่าวรายงานว่า พรรคเพื่อไทยได้ออกคำแถลงการพรรคเพื่อไทย เรื่อง ขอให้ยุติการละเมิดสิทธิมนุษยชนและคืนสิทธิเสรีภาพให้แก่ประชาชนโดยเร็ว,พรรคเพื่อไทยได้ติดตามสถานการณ์ด้านสิทธิมนุษยชนในประเทศนับตั้งแต่มีการรัฐประหารเมื่อปี 2557 เป็นต้นมา ซึ่งพรรคมีความกังวลใจยิ่งที่เห็นว่าการละเมิดสิทธิมนุษยชนของประชาชนยังคงมีอยู่อย่างต่อเนื่อง โดยเฉพาะจากประกาศ คสช. และคำสั่งของหัวหน้า คสช. รวมถึงการใช้ พ.ร.บ.ว่าด้วย การกระทำความผิดเกี่ยวกับคอมพิวเตอร์ฯ เป็นเครื่องมือในการจำกัดสิทธิเสรีภาพของบุคคล  ทั้งที่ รัฐธรรมนูญแห่งราชอาณาจักรไทยได้ประกาศใช้แล้วและมีบทบัญญัติรับรองและคุ้มครองสิทธิเสรีภาพของประชาชนไว้ก็ตาม,ดังนั้น เพื่อให้สิทธิเสรีภาพของประชาชนได้รับการปฏิบัติที่เป็นรูปธรรมอย่างจริงจัง และเพื่อให้การเลือกตั้งตามโรดแมปที่จะเกิดขึ้นเป็นการเลือกตั้งโดยเสรี เป็นธรรม และได้รับการยอมรับจากนานาชาติ สมควรที่ประชาชนจะได้สิทธิเสรีภาพในการดำเนินชีวิต และแสดงออกซึ่งความคิดเห็นของตน โดยไม่ถูกลิดรอนหรือจำกัดโดยประกาศ คสช. คำสั่งของหัวหน้า คสช. พ.ร.บ.ว่าด้วยการกระทำความผิดเกี่ยวกับคอมพิวเตอร์ ฯ อีกต่อไป,พรรคจึงขอแถลงเรียกร้องดังต่อไปนี้,1.พรรคเห็นว่าหลักการคุ้มครองสิทธิมนุษยชนและหลักนิติธรรม เป็นหลักการสำคัญของการปกครองในระบอบประชาธิปไตยที่ทำให้สังคมดำรงอยู่ได้ด้วยความสมานฉันท์และมีความสุข โดยเฉพาะสิทธิมนุษยชนนั้น เป็นข้อผูกพันตามกฎหมายระหว่างประเทศที่รัฐบาลต้องปฏิบัติตามและต้องให้ความคุ้มครอง อีกทั้งรัฐบาลได้ประกาศให้สิทธิมนุษยชนเป็นวาระแห่งชาติ แต่สถานการณ์ปัจจุบันเป็นที่ประจักษ์ว่าประกาศและคำสั่ง คสช. หลายฉบับยังคงมีเนื้อหาที่ละเมิดสิทธิมนุษยชนอยู่ ดังเช่นการห้ามชุมนุมทางการเมืองตั้งแต่ห้าคนขึ้นไป โดยมีการบังคับใช้ไปถึงการแสดงความคิดเห็นของบุคคลด้วยการห้ามพรรคการเมืองทำกิจกรรมทางการเมือง ทั้งที่กฎหมายพรรคการเมืองได้ประกาศใช้ และใกล้จะถึงกำหนดวันเลือกตั้งแล้ว การใช้กฎหมายคอมพิวเตอร์ดำเนินการกับบุคคลที่แสดง ความคิดเห็นวิพากษ์วิจารณ์การทำงานของรัฐบาล เป็นต้น อันถือเป็นการละเมิดสิทธิมนุษยชน ทั้งที่สถานการณ์ปัจจุบันไม่มีความจำเป็นใดที่จะคงข้อจำกัดและข้อห้ามดังกล่าวไว้,2. เพื่อให้สิทธิเสรีภาพของบุคคลได้รับการคุ้มครองตามรัฐธรรมนูญ และเพื่อสร้างบรรยากาศ แห่งความเป็นประชาธิปไตยเพื่อนำไปสู่การเลือกตั้ง พรรคจึงขอให้ คสช. และรัฐบาลดำเนินการ ดังนี้,2.1 ยกเลิกประกาศ คสช. ฉบับที่ 57/2557 ที่ห้ามพรรคการเมืองทำกิจกรรมทางการเมือง และคำสั่งหัวหน้า คสช. ที่ 3/2558 ที่ห้ามชุมนุมทางการเมืองเกินห้าคน รวมถึงประกาศ คสช. และคำสั่งหัวหน้า คสช. ที่มีผลเป็นการจำกัดสิทธิเสรีภาพของประชาชนทั้งหมด,2.2 ควรยอมรับความเห็นต่างที่มีต่อรัฐบาล และ คสช. เพื่อเป็นการสะท้อนความคิดเห็นของประชาชนต่อการบริหารราชการแผ่นดินของรัฐบาลอย่างมีสติและมีเหตุผล เนื่องจากประชาชนทุกคน เป็นเจ้าของอำนาจอธิปไตยย่อมมีความชอบธรรมในการตรวจสอบการทำงานของรัฐบาล และ คสช. และไม่ควรจะใช้ประกาศ คสช. คำสั่งหัวหน้า คสช. รวมถึงกฎหมายคอมพิวเตอร์เพื่อเป็นเครื่องมือ ในการดำเนินการต่อผู้ที่มีความเห็นต่างดังกล่าว เพราะการกระทำดังกล่าวไม่ใช่อาชญากรรม,2.3 เมื่อรัฐบาลประกาศว่าจะให้มีการเลือกตั้งที่ชัดเจนแล้ว การดำเนินการทุกอย่างของรัฐบาล และ คสช. ควรใช้ความระมัดระวังอย่างยิ่ง ทั้งเรื่องการใช้งบประมาณที่ต้องเป็นไปอย่างคุ้มค่า มีประสิทธิภาพและเกิดประสิทธิผลสูงสุด ต้องไม่ใช้งบประมาณเพื่อประโยชน์ในทางการเมืองใดๆ ทั้งสิ้น และต้องเปิดพื้นที่ให้ประชาชนสามารถตรวจสอบการดำเนินการของรัฐบาลและ คสช. ได้ โดยไม่ถูกปิดกั้น โดยประกาศและคำสั่งของ คสช. หรือกฎหมายคอมพิวเตอร์ฯ,พรรคเพื่อไทย ขอยืนยันจุดยืนที่มั่นคงว่า พรรคมีอุดมการณ์ที่จะปกป้องสิทธิมนุษยชน และขอเรียกร้องให้รัฐบาล และ คสช. ได้ให้ความสำคัญต่อเรื่องดังกล่าวอย่างจริงจังและจริงใจ ที่จะต้องให้ความคุ้มครองสิทธิเสรีภาพของบุคคลและไม่เลือกปฏิบัติ เพราะความสามัคคีปรองดองสมานฉันท์และความเป็นปกติสุขของบ้านเมืองจะเกิดขึ้นไม่ได้เลยถ้าหากยังคงมีการละเมิดสิทธิมนุษยชนอยู่ต่อไป.
พรรคเพื่อไทย ออกแถลงการณ์ซัดคำสั่ง คสช.ละเมิดสิทธิมนุษยชน พร้อมจี้ให้คืนสิทธิเสรีภาพให้แก่ประชาชนโดยเร็ว ชี้ใกล้เลือกตั้งควรรับฟังความเห็นต่าง ให้การเลือกตั้งตามโรดแม็ปที่จะเกิดขึ้นเป็นการ
พรรคเพื่อไทย,แถลงการ,การละเมิดสิทธิมนุษยชน,คืนสิทธิเสรีภาพ,รัฐประหาร2557,ข่าวทั่วไป